钦定古今图书集成/方舆汇编/边裔典/第058卷 > 汉
## 钦定古今图书集成/方舆汇编/边裔典/第058卷 > 汉

### 武帝 年始通使于捐毒

按《汉书·武帝本纪》，不载。按《西域传》：“捐毒国，王治衍
敦谷，去长安九千八百六十里。户三百八十，口千一
百，胜兵五百人。东至都护治所二千八百六十一里。
至疏勒，南与葱岭属，无人民。西上葱岭，则休循也。西
北至大宛千三十里，北与乌孙接，衣服类乌孙，随水
草，依葱岭，本塞种也。”按《西南夷传》：元狩元年，博望
侯张骞言：使大夏时，见蜀布卭竹杖，问所从来，曰：“从
东南《身毒》国可数千里，得蜀贾人市。或闻卭西可二
千里，有《身毒》国。”骞因盛言：“大夏在汉西南，慕中国，患
匈奴，隔其道。诚通蜀《身毒》国，道便近，又无害。”于是天
子乃令王然于、柏始昌、吕越人等十馀辈间出西南
夷求《身毒》国。至滇，滇王当羌乃留为求道。四岁馀。〈宋祁
曰据迁史当云为求道西此四字当属上句作西〉皆闭昆明莫能通。